CELEX: 62010CA0112
Language: mt
Date: 2011-11-17 00:00:00
Title: Kawża C-112/10: Sentenza tal-Qorti tal-Ġustizzja (L-Ewwel Awla) tas- 17 ta' Novembru 2011 (talba għal deċiżjoni preliminari mill-Hof van Cassatie van België — il-Belġju) — Procureur-generaal bij het Hof van Beroep te Antwerpen vs Zaza Retail BV (Regolament (KE) Nru 1346/2000 — Proċedimenti ta’ falliment — Ftuħ ta’ proċedimenti territorjali ta’ falliment — Kundizzjonijiet stabbiliti mil-liġi nazzjonali applikabbli li timpedixxi l-ftuħ ta’ proċedimenti priniċpali ta’ falliment — Kreditur awtorizzat li jitlob il-ftuħ ta’ proċedimenti territorjali ta’ falliment)

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/7
            
         
      Sentenza tal-Qorti tal-Ġustizzja (L-Ewwel Awla) tas-17 ta' Novembru 2011 (talba għal deċiżjoni preliminari mill-Hof van Cassatie van België — il-Belġju) — Procureur-generaal bij het Hof van Beroep te Antwerpen vs Zaza Retail BV
      (Kawża C-112/10) (1)
      
      (Regolament (KE) Nru 1346/2000 - Proċedimenti ta’ falliment - Ftuħ ta’ proċedimenti territorjali ta’ falliment - Kundizzjonijiet stabbiliti mil-liġi nazzjonali applikabbli li timpedixxi l-ftuħ ta’ proċedimenti priniċpali ta’ falliment - Kreditur awtorizzat li jitlob il-ftuħ ta’ proċedimenti territorjali ta’ falliment)
      (2012/C 25/11)
      Lingwa tal-kawża: l-Olandiż
      
         Qorti tar-rinviju
      
      Hof van Cassatie van België
      
         Partijiet fil-kawża prinċipali
      
      
         Rikorrenti: Procureur-generaal bij het Hof van Beroep te Antwerpen
      
         Konvenuta: Zaza Retail BV
      
         Suġġett
      
      Talba għal deċiżjoni preliminari — Hof van Cassatie van België — Interpretazzjoni tal-Artikolu 3(4)(a) u (b) tar-Regolament tal-Kunsill (KE) Nru 1346/2000, tad-29 ta’ Mejju 2000, dwar proċedimenti ta’ falliment (ĠU Edizzjoni Speċjali bil-Malti, Kapitolu 19, Vol. 1, p. 191) — Ġurisdizzjoni internazzjonali għal ftuħ tal-proċedimenti ta’ falliment — Ġurisdizzjoni tal-qorti tal-Istat Membru li fit-territorju tiegħu jkun jinsab wieħed mill-istabbilimenti tad-debitur iżda mhux iċ-ċentru tal-interessi prinċipali tiegħu — Kunċett ta’ “kondizzjonijiet meħtieġa” u ta’ “kreditur”
      
         Dispożittiv
      
      
                  (1)
               
               
                  L-espressjoni “kondizzjonijiet meħtieġa”, li tidher fl-Artikolu 3(4)(a) tar-Regolament tal-Kunsill (KE) Nru 1346/2000, tad-29 ta’ Mejju 2000, dwar proċedimenti ta’ falliment, u li tirreferi għall-kundizzjonijiet li jimpedixxu, skont il-liġi tal-Stat Membru li fit-territorju tiegħu d-debitur ikollu ċ-ċentru tal-interessi prinċipali tiegħu, il-ftuħ ta’ proċedimenti prinċipali ta’ falliment f’dan l-Istat, għandha tiġi interpretata fis-sens li hija ma tikkunsidrax il-kundizzjonijiet li jeskludu persuni speċifiċi mill-ambitu ta’ dawk awtorizzati li jitolbu l-ftuħ ta’ proċedimenti bħal dawn.
               
            
                  (2)
               
               
                  Il-kelma “kreditur”, li tidher fl-Artikolu 3(4)(b) tal-imsemmi regolament, u li tiddefinixxi l-ambitu tal-persuni awtorizzati li jitolbu l-ftuħ ta’ proċedimenti territorjali ta’ falliment, għandha tiġi interpretata fis-sens li ma tinkludix l-awtorità ta’ Stat Membru li, skont id-dritt nazzjonali tiegħu, għandha bħala funzjoni li taġixxi fl-interess ġenerali, imma li ma tintervjeni la bħala kreditur, u lanqas f’isem jew għall-kredituri.
               
            
         (1)  ĠU C 113, 01.05.2010.